গাড়ি স্টার্ট না হওয়ার প্রধান কারণ হতে পারে ব্যাটারির চার্জ না থাকা । অনেক সময় গাড়ির ইন্জিন বন্ধ রেখে দীর্ঘক্ষণ রুম লাইট জ্বালিয়ে রাখলে অথবা এসি চালিয়ে রাখলে অথবা সিডি বা ডিভিডি চালিয়ে রাখলে ব্যাটারির চার্জ শেষ হয়ে যেতে পারে। তারপরেও আপনি হেডলাইট জ্বালিয়ে হর্ন বাজিয়ে দেখে যদি মনে করেন ব্যাটারির চার্জ কম তাহলে রাস্তায় চলাচলকারী অন্য একটি গাড়ির ড্রাইভারকে অনুরোধ করে ঐ গাড়ির ব্যাটারি থেকে ক্যাবল দিয়ে জাম্পিং করে গাড়ি স্টার্ট করতে পারেন ।